**ATSKAITE**

*par Latvijas Tiesnešu mācību centra un Valsts Bērnu Tiesību aizsardzības inspekcijas*

*14.09.2022. līguma (6.6-1/45, 2022/008)*

*“Radošās darbnīcas “Palīdzi bērnam” pašvaldības izveidoto sadarbības grupu vadītājiem un locekļiem”*

*izpildi*

Rīgā 09.12.2022.

Atbilstoši līguma 1.3.3. punktam un Tehniskās specifikācijas 2.2.3.4.- 2.2.3.5. punktam Latvijas Tiesnešu mācību centrs informē, ka līgums pilnībā un sekmīgi izpildīts, ko apliecina tālāk sniegtā informācija:

**[1]** Radošo darbnīcu (Daugavpilī, Balvos, Smiltenē, Cēsīs, Saldū, Tukumā, Jelgavā, Bauskā, Rīgā) dalībnieku reģistrācijas saraksti (*pielikumā*).

**[2]** Dalībnieku anketas par radošo darbnīcu norisi (*pielikumā*).

**[3]** Radošajās darbnīcās aktualizētās galvenās problēmas, kuras novērotas starpinstitūciju sadarbības grupu darbībā. Lai gūtu niansētāku ieskatu par Radošajās darbnīcās apspriestajiem problēmjautājumiem, darbnīcu dalībniekiem tika izsūtīta elektroniska aptauja, kuras rezultāti tiek attiecīgi atspoguļoti zem konkrētās problēmas.

1. Pēc administratīvi teritoriālās reformas atsevišķās pašvaldībās starpinstitcionālās sadarbības grupas nestrādā vai nesanāk regulāri.
2. Ne visās pašvaldībās ir skaidra atbildīgā iestāde (tās pārstāvis), kurš aktīvi plāno, organizē, sagatavo un vada starpinstitcionālās sadarbības grupas sēdes un darbu.
3. Nepietiekamas prasmes un iemaņas, kā strukturēti un mērķtiecīgi vadīt starpinstitcionālās sadarbības grupas sēdes un darbu.
4. Starpinstitcionālās sadarbības grupas locekļiem trūkst sadarbības attiecību ētikas kodeksa (noteikumi).
5. Skolas sociālā pedagoga pakļautība skolas direktoram praksē rada vai var radīt riskus attiecībā uz informēšanu par notikumiem skolā.
6. Lielākajā daļā pašvaldību sadarbības grupas pārsvarā strādā tikai ar Ministru kabineta 2017. gada 12. septembra noteikumos Nr. 545 "Noteikumi par institūciju sadarbību bērnu tiesību aizsardzībā" noteikto par individuālu gadījumu izskatīšanu saistībā ar iespējamiem bērna tiesību pārskāpumiem.

1: Konkrētais uzdevums nav SG dienaskārtībā teju nekad.

5: Konkrētais uzdevums ir būtiska SG darba sastāvdaļa un prasa regulāru Jūsu uzmanību un laiku.

1. Lielākajā daļā pašvaldību netiek īstenots Ministru kabineta 2017. gada 12. septembra noteikumos Nr. 545 "Noteikumi par institūciju sadarbību bērnu tiesību aizsardzībā" noteiktais, ka starpinstitcionālās sadarbības grupa sniedz pašvaldībai priekšlikumus novada vai republikas pilsētas bērnu tiesību aizsardzības programmas izstrādei, tajā skaitā nav noteikta atbildīgā pašvaldības iestāde programmas izstrādē un nav skaidrība, kādai struktūrai un saturam jābūt programmā.

1: Konkrētais uzdevums nav SG dienaskārtībā teju nekad.

5: Konkrētais uzdevums ir būtiska SG darba sastāvdaļa un prasa regulāru Jūsu uzmanību un laiku.

1. Netiek īstenots Ministru kabineta 2017. gada 12. septembra noteikumos Nr. 545 "Noteikumi par institūciju sadarbību bērnu tiesību aizsardzībā" noteiktais, ka starpinstitcionālās sadarbības grupa sniedz Labklājības ministrijai priekšlikumus normatīvo aktu pilnveidei un sadarbības uzlabošanai bērnu tiesību aizsardzības jomā.

1: Konkrētais uzdevums nav SG dienaskārtībā teju nekad.

5: Konkrētais uzdevums ir būtiska SG darba sastāvdaļa un prasa regulāru Jūsu uzmanību un laiku.

1. Netiek īstenots Ministru kabineta 2017. gada 12. septembra noteikumos Nr. 545 "Noteikumi par institūciju sadarbību bērnu tiesību aizsardzībā" noteiktais, ka starpinstitcionālās sadarbības grupa informē sabiedrību par aktuāliem bērnu tiesību aizsardzības jautājumiem, tajā skaitā pašai starpinstitcionālās sadarbības grupai nav atbilstoši resursi un prasmes, un pašvaldību iestāžu starpā nav izstrādāts sadarbības modelis šī uzdevuma izpildei.

1: Konkrētais uzdevums nav SG dienaskārtībā teju nekad.

5: Konkrētais uzdevums ir būtiska SG darba sastāvdaļa un prasa regulāru Jūsu uzmanību un laiku.

1. No novadu speciālistu perspektīvas Labklājības ministrijas Bērnu lietu sadarbības padomei vajadzētu kļūt redzamākai, vairāk informēt par saviem uzdevumiem un pilnvarām, arī kļūt sasniedzamākai un pieejamākai.
2. Starpinstitcionālās sadarbības grupas locekļiem nepietiekama izpratne par citu starpinstitcionālās sadarbības grupas iestāžu kompetenci. Speciālistu starpā joprojām trūkst informācijas par to, kādus tieši pakalpojumus var sagaidīt no citām starpinstitcionālās sadarbības grupas iestādēm / speciālistiem.
3. Uz starpinstitcionālās sadarbības grupas sanāksmēm pārsvarā tiek aicināti speciālisti, kuru piedalīšanos sanāksmē Ministru kabineta 2017. gada 12. septembra noteikumi Nr. 545 "Noteikumi par institūciju sadarbību bērnu tiesību aizsardzībā" paredz kā obligātu (pašvaldības policija vai Valsts policija, sociālais dienests, izglītības pārvalde, bāriņtiesas). Citi speciālisti starpinstitcionālās sadarbības grupas darbā tiek iesaistīti būtiski retāk (Valsts probācijas dienests, NVO u.c.).
4. Pašvaldībās trūkst resursu un speciālistu, lai bērnam laicīgi nodrošinātu visus vajadzīgos pakalpojumus.
5. Pašvaldībās trūkst speciālistu, piemēram, pašvaldības un valsts policisti, sociālie pedagogi u.c.
6. Starpinstitcionālās sadarbības grupas locekļiem nepietiekamas zināšanas par bērnu tiesībām/ interesēm un to saturu, kā arī metodoloģisku piemērošanu.
7. COVID pandēmijas laikā vardarbība ģimenē palika nemanāmāka. Kopš COVID norimis, speciālistiem nākas strādāt ar dažādiem jau samilzušiem vardarbības ģimenē gadījumiem.
8. Starpinstitucionālās sadarbības grupas locekļiem un citām valsts un pašvaldību iestādēm ir nepietiekamas zināšanas par bērnu datu apstrādes noteikumiem.

**[4]** Priekšlikumi par pakalpojuma iespējamu attīstību:

1. Apzināt pašvaldību praksi attiecībā uz starpinstitucionālās sadarbības grupas nolikuma izstrādi un darbu.
2. Izstrādāt starpinstitucionālās sadarbības grupas darba organizēšanas metodoloģiju un locekļu ētikas noteikumus.
3. Izvērtēt nepieciešamību mainīt sociālā pedagoga pakļautību skolas direktoram, nosakot konkrētā speciālista pakļautību pašvaldības Izglītības pārvaldei.
4. Izstrādāt novada vai republikas pilsētas bērnu tiesību aizsardzības programmas izstrādes vadlīnijas.
5. Sniegt starpinstitucionālās sadarbības grupām informāciju par Labklājības ministrijas Bērnu lietu sadarbības padomes sastāvu, kompetenci, darbību un sadarbības noteikumiem, tajā skaitā organizējot savstarpējas iepazīšanās sanāksmes un apmainoties ar kontaktinformāciju turpmākai komunikācijai, lai padome kļūtu redzamāka, sasniedzamāka un pieejamāka.
6. Izstrādāt vadlīnijas, kā pašvaldībām organizēt darbu, lai starpinstitucionālās sadarbības grupa varētu informēt sabiedrību par aktuāliem bērnu tiesību aizsardzības jautājumiem.
7. Pakalpojumu pieejamību un nodrošinājumu jāorganizē valstij centralizēti, lai visās pašvaldībās nodrošinātu vienādu pieejamību.
8. Organizēt mācību seminārus, kā metodoloģiski piemērot bērnu tiesību normas.
9. Sagatavot Bērnu tiesību aizsardzības likuma komentārus.
10. Izstrādāt vadlīnijas un organizēt mācību seminārus par bērnu datu apstrādes noteikumiem.

Cieņā,

Nodibinājuma “Latvijas Tiesnešu mācību centrs”

Direktore Solvita Kalniņa - Caune

*Dokuments parakstīts elektroniski ar drošu elektronisko parakstu un satur laika zīmogu.*